stanford-oval/wikipedia huggingface dataset:
อัสมา กฮาร

| อัสมา กฮาร (มาร์) |
| --- | --- |
อัสมา กฮาร
สารนิเทศภูมิหลัง
เกิด: 24 ธันวาคม พ.ศ. 2517 (49 ปี) อัสมา กฮาร์
อาชีพ: นักร้อง, นักแสดง, พิธีกร
ปีที่แสดง: พ.ศ. 2534 - ปัจจุบัน
สังกัด: คีตา เอ็นเทอร์เทนเม้นท์
ThaiFilmDb
อัสมา กฮาร์ ชื่อเล่น มาร์ เป็นศิลปินชาวไทย และเป็นหนึ่งในศิลปิน วงที-สเกิ๊ต ภายใต้สังกัดคีตา เอ็นเทอร์เทนเม้นท์ เจ้าของเพลงดังอย่าง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น
ประวัติ

อัสมา กฮาร ชื่อเล่น มาร์ เกิดเมื่อวันที่ 24 ธันวาคม พ.ศ. 2517 เป็นชาวไทยมุสลิม เป็นนักแสดง นักร้อง ชาวไทย เริ่มมีผลงานละครโทรทัศน์ตั้งแต่ปี 2534 จากนั้นก็ได้เข้ามาเป็นนักร้องนำในวงที-สเกิ๊ต สังกัดคีตา เอ็นเทอร์เทนเม้นท์
เริ่มเข้าสู่วงการด้วยการ เข้าไปแคสของบริษัทไฟว์สตาร์โปรดักชั่น แล้วระหว่างที่เรากำลังรอแคส บนเวทีตอนนั้นเราคิดในใจ จะรอดไหม ไม่ค่อยมั่นใจ เพราะคนเยอะมาก แต่เหมือนโชดเข้าข้างเมื่อ พี่ “มด” นพพร วาทิน เจอเราเข้า ทีนี้พี่มดกับพี่ “ถา”สถาพร นาควิลัย ก็เลยเรียกเราเข้ามาคุย ซึ่งมาคิดว่าพี่ ๆ เขาคงถูกชะตาเรา หลังจากนั้นก็ไม่ต้องไปแคสบนเวที เรามีผลงานภาพยนตร์เรื่อง “เร็วกว่าไฟ ใจเกินฝัน” แล้วมีผลงานละครที่ตอนนั้นฮิตมากๆก็คือเรื่อง “4 + 1ถึงจะเทห์” ซึ่งเราก็ได้เริ่มต้นจากตรงนั้น แล้วยังได้เล่นละครอีกหลายเรื่อง
มาร์ จบการศึกษาระดับมัธยมศึกษา Seventh Day Adventist High School และสำเร็จการศึกษาระดับปริญญาตรี มหาวิทยาลัยนานาชาติแสตมฟอร์ด
เริ่มมีผลงานเพลงตั้งแต่ปี 2538 โดยวงที-สเกิ๊ตนั้น ประกอบสมาชิก 3 คนด้วยกัน คือ อัสมา กฮาร (มาร์) ดวงพร สนธิขันธ์ (จอย) และ ธิติยา นพพงษากิจ (กิ๊ฟท์) มีผลงาน 2 อัลบั้มเต็ม และ 1 อัลบั้มพิเศษก่อนที่ทางค่ายคีตา เรคคอร์ดส จะปิดตัวลงไปเมื่อปี 2539 ผลงานเด่นคือเพลง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น ผลงานอัลบั้มชุดแรกชื่อว่า "T-Skirt" ออกวางจำหน่ายกลางปี 2538 โดยรายชื่อเพลงมีดังนี้ 1.ไม่เท่าไหร่ 2.เจ็บแทนได้ไหม 3.เรื่องมันเศร้า 4.อย่าเล่นอย่างนี้ 5.ทักคนผิด 6.ฟ้องท่านเปา 7.วันที่ไม่เหงา 8.ทำให้เสร็จ 9.ซึ้ง ๆ หน่อย 10. เพื่อนกัน
อัลบั้มชุดที่ 2 ชุด "ทีมสตรี" เป็นอัลบั้มชุดสุดท้าย ออกวางจำหน่ายเมื่อปี 2539 หลังจากนั้นทางค่ายได้ปิดตัวลงอย่าถาวร อัลบ้มชุดนี้จึงมีแรงโปรโมทน้อยกว่าอัลบั้มชุดแรก ส่วนรายชื่อเพลงในอัลบั้มมีดังนี้ 1.รักษาได้ (แต่ไม่หายขาด) 2.ปวดร้าว 3.ถามเพื่อนก่อน 4.คนหนึ่งคน 5.ติดมา 6.เอาดีทางนี้หรือไง 7.ต่อไปไม่ว่างแล้ว 8.ขอบคุณที่มาหา 9.ช๊อตเลย 10.ทันเวลา 11.นานเท่านาน
หลังจากทางค่ายได้ปิดตัวลง มาร์ได้หันไปรับงานแสดงละครและภาพยนตร์เรื่อยๆ หลังจากนั้นก็ได้มีโอกาสทำงานเพลงอีกครั้งโดยเป็นแนวลูกทุ่ง กับค่าย ทริปเปิ้ล เอ็นเอนเตอร์เทนเม้นท์ ในอัลบั้ม “ลูกทุ่งสาวป็อปแดนซ์” มีเพลงดัง  “มาแล้วจ๊ะ”  ซึ่งก็ถือว่าประสบความสำเร็จในระดับหนึ่งที่เราพอใจ เป็นงานเพลงเดี่ยวหลังจากที่เราหายไปนาน แล้วก็เปลี่ยนสไตล์เปลี่ยนแนวเพลงด้วยถึงจะเป็นลูกทุ่งแต่มาร์ก็ยังคงกลิ่นอายความเป็นสตริงไว้ ซึ่งหลายคนก็อาจจะยังไม่รับเพราะเขาคิดว่าลูกทุ่งก็น่าจะลูกทุ่งไปเลย สตริงก็สตริงไป เพียงแต่เราอยากจะปลุกกระแสขึ้นมาใหม่ว่าจริงๆ ลูกทุ่งก็มีกลิ่นไอสตริงเข้ามาได้ด้วย
ผลงาน > ละครโทรทัศน์

| ละครโทรทัศน์ |
| --- | --- | --- | --- | --- | --- |

| ปี พ.ศ. | เรื่อง | รับบท | ออกอากาศ |  |  |
| พ.ศ. 2537 | สามมะรุมกับกลุ่มมะไฟ | จินตนา | ช่อง 3 |  |  |
| พ.ศ. 2538 | 4+1 ถึงจะเทห์ |  | ช่อง 3 |  |  |
| พ.ศ. 2538 | ยอดคุณลูก |  | ช่อง 3 |  |  |
| พ.ศ. 2538 | วันพักรักละคร ตอน แมวไม่อยู่ |  | ช่อง 7 |  |  |
| พ.ศ. 2540 | กระหังพยาบาท | สุดา | ช่อง 7 |  |  |
| พ.ศ. 2540 | สัมปทานหัวใจ | ดาวเดือน | ช่อง 7 |  |  |
| พ.ศ. 2541 | สองพี่น้อง |  | ช่อง 3 |  |  |
| พ.ศ. 2542 | หัวใจป้ายแดง | รุ่งอรุณ | ช่อง 7 |  |  |
| พ.ศ. 2542 | นางเอกหลังบ้าน |  | ช่อง 7 |  |  |
| พ.ศ. 2543 | ดุจฟ้าไร้ดาว | อนงค์ (รับเชิญ) | ช่อง 7 |  |  |
| พ.ศ. 2544 | เส้นสายลายรัก |  | ช่อง 3 |  |  |
| พ.ศ. 2545 | หนูชื่อทองสร้อยค่ะ | เนรัญ | ช่อง 3 |  |  |
ผลงาน > ภาพยนตร์

ภาพยนตร์  เร็วกว่าใจ ไกลเกินฝัน (2536)
ภาพยนตร์ กระโปรงบานขาสั้น (2537)
ภาพยนตร์ แบบว่าโลกนี้มีน้ำเต้าหู้และครูระเบียบ (2537) รับบท จุ๊บ
ภาพยนตร์ น้ำเต้าหู้และครูระเบียบ (2538)
ภาพยนตร์ แรงเป็นไฟละลายแค่เธอ (2539)
ผลงาน > มิวสิควีดีโอ

เพลง ตายใจ ของ รณชัย ถมยาปริวัฒน์ (2532)
เพลง หน่อมแน้มไปหน่อย ของ บิลลี่  โอแกน (2533)
เพลง สูญเสีย ของ เฟม (2534)
เพลง โธ่คนอย่างเรา ของ สันติ ดวงสว่าง (2536)
เพลง เสียดาย ของ ธงไชย แมคอินไตย์ (2537)
ผลงานเพลง > อัลบั้มเดี่ยว

อัลบั้ม "ลูกทุ่งสาวป็อปแดนซ์" สังกัด ทริปเปิ้ล เอ็นเอนเตอร์เทนเม้นท์ (2547)
ผลงานเพลง > ที-สเกิ๊ต

อัลบั้ม T-Skirt ปี 2538 สังกัด คีตา เรคคอร์ดส
อัลบั้ม ทีมสตรี ปี 2539 สังกัด คีตา เรคคอร์ดส
ผลงานเพลง > อัลบั้มพิเศษ

อัลบั้ม รวมฮิตติดกระโปรง สังกัด คีตา เรคคอร์ดส
ผลงานเพลง > เพลงประกอบภาพยนตร์

เพียงเธอ เพลงประกอบภาพยนตร์ แรงเป็นไฟละลายแค่เธอ
ฮัก อ้ำอึ้ง เพลงประกอบภาพยนตร์ แรงเป็นไฟละลายแค่เธอ
คืนใจใส่กล่อง เพลงประกอบภาพยนตร์ แรงเป็นไฟละลายแค่เธอ
แหล่งข้อมูลอื่น

*ไทยรัฐ.ออนไลน์ 'ที-สเกิ๊ต' หวนคืนสตูฯรอบ 6 ปี ปะทะแก๊งตลก 'นุ้ย-ตี๋-ตั๊ก-เทพ'
เจิ้ง จินย่าน

เจิ้ง จินย่าน
เจิ้ง จินย่าน (ภาษาจีน: 曾金燕; เกิด 9 ตุลาคม ค.ศ. 1983) เป็นบล็อกเกอร์และนักกิจกรรมด้านสิทธิมนุษยชนชาวจีน สามีของเขาเป็นนักกิจกรรมด้านโรคเอดส์และทรัพยากรธรรมศาสตร์ ชื่อ ฮู เจีย เจิ้งได้รับความนิยมจากบล็อกของเธอ เจิ้งถูกจับกุมในบ้านของเธอเมื่อเดือนสิงหาคม ค.ศ. 2006 และข้อมูลในบล็อกของเธอถูกเฝ้าระวังอย่างต่อเนื่องและตำรวจได้สั่งบล็อก เจิ้งได้อัพเดตบล็อกของเธอ จนถึงเดือนกรกฎาคม ค.ศ. 2008 ก่อนที่เธอจะหายไป
แหล่งข้อมูลอื่น

Zeng Jinyan's blog (in Chinese)
Clip of documentary, "Prisoners of Freedom City" on YouTube
The full documentary, "Prisoners of Freedom City" on the WITNESS Hub - Part 1 เก็บถาวร 2008-04-12 ที่ เวย์แบ็กแมชชีน, Part 2 เก็บถาวร 2008-04-16 ที่ เวย์แบ็กแมชชีน & Part 3 เก็บถาวร 2008-04-16 ที่ เวย์แบ็กแมชชีน
เมื่อวาน (เวลา)

สำหรับความหมายอื่น ดูที่ เมื่อวาน
เมื่อวาน มีความหมายตามอักษรหมายถึง วันก่อนวันนี้หน่ึ่งวัน แต่นอกจากนี้อาจใช้เปรียบเทียบถึงช่วงเวลาหรือเวลาก่อนหน้านั้นได้ มักใช้กับความทรงจำที่ยังมีผู้จดจำได้ (living memory)
การเรียนรู้และภาษา

มโนทัศน์ "เมื่อวาน" "วันนี้" และ "พรุ่งนี้" อยู่ในบรรดามโนทัศน์เวลาสัมพัทธ์แรก ๆ ที่ทารกได้เรียน ในภาษา มีนามหรือคุณศัพท์สำหรับ "เมื่อวาน" เด่นชัดในแทบทุกภาษา แม้ภาษาที่มีคำศัพท์กำกวมอาจมีวิธรอื่นแยกแยะอดีตอันใกล้และอนาคตอันใกล้อีก "เมื่อวาน" ยังเป็นคำโดยสัมพัทธ์และมโนทัศน์ในไวยากรณ์และวากยสัมพันธ์ด้วย
เมืองใหม่ (ลาว)

| ใหม่ ເມືອງໃໝ່ |
| --- | --- |
เมือง (อำเภอ)
ประเทศ:  ลาว
แขวง: แขวงพงสาลี
เขตเวลา: UTC+7 (UTC +7)
ใหม่ เป็นอำเภอ (เมือง) ของแขวงพงสาลีในตอนเหนือของประเทศลาว
เซอร์ไวเวอร์ซีรีส์ (2011)

เซอร์ไวเวอร์ซีรีส์ (2011) เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 25 แล้ว ในชื่อเซอร์ไวเวอร์ซีรีส์ สถานที่จัดคือ เมดิสันสแควร์การ์เดน ใน นครนิวยอร์ก, รัฐนิวยอร์ก เมื่อวันที่ 20 พฤศจิกายน ค.ศ. 2011 ซึ่งจัดหลังจากศึก เวนเจินส์ (2011) โดยได้เปิดจำหน่ายบัตรตั้งแต่วันที่ 10 กันยายน ที่ผ่านมา
เบื้องหลัง

ในเวนเจินส์ (2011) เดอะมิซและอาร์-ทรูธได้มาก่อกวนการปล้ำของจอห์น ซีนา ทำให้ซีนาแพ้ให้กับอัลเบร์โต เดล รีโอ และก็ได้หมดสิทธิ์ที่จะชิงแชมป์ WWE ในรอว์ (24 ตุลาคม 2011) ในตอนแรก ซีนาต้องจับคู่กับแซค ไรเดอร์ เจอกับมิซและทรูธ ระหว่างสัมภาษณ์ของแซคก็ได้ถูกมิซและทรูธมาลอบทำร้ายจนบาดเจ็บ ทำให้เป็น 2 รุม 1 ผลปรากฏว่าซีนาชนะฟาล์ว หลังแมตช์มิซและทรูธได้รุมทำร้ายต่อ จนผู้จัดการทั่วไปชั่วคราว จอห์น โลรีนายติส ออกมาห้าม และสั่งให้ซีนาเลือกนักมวยปล้ำ 1 คน เพื่อจะจับคู่เจอกับมิซและทรูธ และซีนาได้เลือกเดอะร็อกมาเป็นคู่แท็กทีม
ผลการปล้ำ

| ลำดับ |  | กำหนด | เวลา |
| --- | --- | --- | --- |
| 1D | Santino Marella ชนะ Jinder Mahal | ปล้ำเดี่ยว | 05:35 |
| 2 | Dolph Ziggler (c) (with Vickie Guerrero) ชนะ John Morrison | ชิงWWE United States Championship | 10:42 |
| 3 | Beth Phoenix (c) ชนะ Eve Torres | Lumberjill match ชิงWWE Divas Championship | 04:35 |
| 4 | Team Barrett (Cody Rhodes,  Dolph Ziggler, Hunico, Jack Swagger and Wade Barrett) ชนะ Team Orton (Kofi Kingston, Mason Ryan, Randy Orton, Sheamus and Sin Cara) | แท็กทีมประเพณี 5 ต่อ 5 คัดออก | 22:10 |
| 5 | Big Show ชนะ Mark Henry (c) โดยการฟาล์ว | ชิงWorld Heavyweight Championship | 13:04 |
| 6 | CM Punk ชนะ Alberto Del Rio (c) (with Ricardo Rodriguez) โดยซับมิสชั่น | ชิงWWE Championship | 17:16 |
| 7 | John Cena and The Rock ชนะ The Miz and R-Truth | แท็กทีม | 21:33 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ 
ผู้ร่วม lumberjills: AJ, Aksana, Alicia Fox, Brie Bella, Kaitlyn, Kelly Kelly, Maxine, Natalya, Nikki Bella, Rosa Mendes และ Tamina
ผลการปล้ำ > รานามแท็กทีม 10 คน ที่ถูกคัดออก

| ลำดับ | นักมวยปล้ำ | ทีม | ถูกกำจัดโดย | ถูกกำจัดด้วยท่า | เวลา |
| --- | --- | --- | --- | --- | --- |
| 1 | Dolph Ziggler | Team Barrett | Randy Orton | Pinned after an RKO | 01:32 |
| 2 | Sin Cara | Team Orton | N/A | Unable to continue after a knee injury | 03:44 |
| 3 | Mason Ryan | Team Orton | Cody Rhodes | Pinned after a Cross Rhodes | 08:52 |
| 4 | Kofi Kingston | Team Orton | Wade Barrett | Pinned after a Wasteland | 14:06 |
| 5 | Sheamus | Team Orton | N/A | Disqualified for exceeding the referee's five count | 18:30 |
| 6 | Jack Swagger | Team Barrett | Randy Orton | Pinned after a Brogue Kick from Sheamus | 19:33 |
| 7 | Hunico | Team Barrett | Randy Orton | Pinned after an RKO in mid-air | 21:38 |
| 8 | Randy Orton | Team Orton | Wade Barrett | Pinned after a Wasteland | 22:10 |
ผู้เหลือรอด:: Wade Barrett และ Cody Rhodes (Team Barrett)
ดูเพิ่ม

เซอร์ไวเวอร์ ซีรีส์
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

เว็บไซต์อย่างเป็นทางการของเซอร์ไวเวอร์ซีรีส์
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
เซอร์ไวเวอร์ ซีรีส์:  1987  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022)
เจ้าจอมเขียน ในรัชกาลที่ 5

| เจ้าจอมเขียน ในรัชกาลที่ 5 |
| --- | --- |
คู่สมรส: พระบาทสมเด็จพระจุลจอมเกล้าเจ้าอยู่หัว
บิดามารดา: นายเสถียรรักษา (เที่ยง) (บิดา) พระนมปริก (มารดา)
เจ้าจอมเขียน เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาคนแรก ของนายเสถียรรักษา (เที่ยง) คหบดีเชื้อสายรามัญ กับพระนมปริก (ธิดาพระยาอิศรานุภาพ (ขุนเณรน้อย) กับนางขำ) พระนมในพระบาทสมเด็จพระจุลจอมเกล้าเจ้าอยู่หัวเจ้าจอมเขียนมีน้องสาวที่ได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว 1คน คือ วาด ได้ถวายตัวรับใช้ทูลกระหม่อมแก้ว (หรือ กรมพระยาสุดารัตน์ราชประยูร)  ต่อมาได้ถวายตัวเป็นเจ้าจอม เป็นพระสนมเอกในพระบาทสมเด็จพระจุลจอมเกล้าเจ้าอยู่หัว และได้ให้ประสูติพระราชโอรส คือ พระเจ้าบรมวงศ์เธอ กรมพระกำแพงเพชรอัครโยธิน
เจ้าจอมเขียน เป็นหม่อมเดิมตั้งแต่เมื่อครั้งพระบาทสมเด็จพระจุลจอมเกล้าเจ้าอยู่หัวยังดำรงพระอิสริยยศสมเด็จเจ้าฟ้าชายจุฬาลงกรณ์ ภายหลังได้กราบบังคมทูลลาไปบวชเป็นชีจนถึงแก่กรรม
เมืองไชยเชษฐา

| ไซเซดถา ເມືອງໄຊເຊດຖາ |
| --- | --- |
เมือง (อำเภอ)
ที่ตั้งในประเทศลาว
ประเทศ:  ลาว
แขวง: อัตตะปือ
เขตเวลา: UTC+7 (UTC + 7)
ไซเซดถา เป็นอำเภอ (เมือง) ของแขวงอัตตะปือทางตอนใต้ของประเทศลาว
เดอิดาระ

| --- | --- |
เดอิดาระ

ชื่อภาษาญี่ปุ่น: デイダラ
โรมะจิ: Deidara
ปรากฏตัวตอนแรก: ไม่ปรากฏ
สังกัด: หมู่บ้านอิวะ แสงอุษา
อาจารย์: ไม่ปรากฏ
ลูกศิษย์: ไม่ปรากฏ
ทีม: หน่วยวางระเบิด
ขั้น: ไม่ปรากฏ
วันเกิด: 5 พฤษภาคม
กรุ๊ปเลือด: AB
ฉายา: ไม่ปรากฏ
หมวดหมู่ นินจาคาถาโอ้โฮเฮะ
เดอิดาระ ตัวละครการ์ตูนจากเรื่อง นินจาคาถาโอ้โฮเฮะ สมาชิกที่อายุน้อยที่สุดในแสงอุษา
จำนวนภารกิจที่ปฏิบัติ

ระดับต่ำ )D-Rank) : 4
ระดับทั่วๆไป )C-Rank) : 27
ระดับสูง )B-Rank) : 35
ระดับสูงมาก (A-Rank) : 13
ภารกิจขั้นเทพ )S-Rank) : 3
เนื้อเรื่อง

เดอิดาระเป็นนินจาในสังกัดแสงอุษา นินจาถอนตัวของอิวะงาคุเระ  เป็นผู้ใช้ดินเหนียว ที่สามารถดัดแปลงเป็นรูปต่าง ๆ ได้ โดยใช้มือแปลกๆของเขา มันกิน รูปปั้นดินเผาแล้ว มันจึงแปลงสภาพของมันตามรูปร่าง ที่คิดและเมื่อโจมตีดินเหนียวจะระเบิดซึ่งก็เป็นคาถาของเดอิดาระชื่อ ดินเหนียวระเบิด(คัทสึ)เขาเดินทางมากับอากาซึนะโนะ ซาโซริ[Sasori] เป็นนักเชิดหุ่นเหมือนกับ คันคุโร่ ซึ่งเป็นโจนินแล้วในตอนนั้นแต่แล้วเมื่อซาโซริตายเดอิดาระก้ได้จับคู่กับโทบิออกตามล่าสัตว์หาง เดอิดาระ นั้น เป็นตัวประหลาดตัวหนึ่งก็ว่าได้เพราะ มีลิ้นทั้งหมด 4อย่าง คือ มือซ้าย มือขวา ปากและหน้าอกซ้าย เดอิดาระเคยเฉียดตายมาหลายต่อหลายครั้ง แต่ก็ยังคงความมีชีวิตต่อได้ อีกทั้ง ระเบิด ต่างๆนั้นมีความรุนแรงแตกต่างกันออกไปทั้งหมดมี 5C และ C5 นั้น ถือเป็นไม้ตายสุดยอดที่ระเบิดตัวเองไปตายพร้อมกันเนื่องมาจากว่า
โมโหซาสีเกะว่าตาของซาสึเกะและอิทาจิไม่เคยเห็นคุณค่าของศิลปะเลยจึงระเบิดตัวเองและนึกขอโทษโทบิที่ต้องตายไปด้วยเพื่อที่จะฆ่าซาสึเกะให้ได้
แต่ซาสีเกะใช้คาถาย้ายมิติเวลาและได้ใช้เนตรวงแหวนสะกดมันดะ(สัตว์คาถาอัญเชิญของโอโรจิมารุ)แต่ระหว่างที่เข้าไปก็โดนระเบิดเข้าพอดีแต่ก็หนีออกมาได้โดยทีซุยเงสึใช้เลือดของซาสึเกะเพื่อที่จะใช้คาถาอัญเชิญเรียกมันดะออกมามันดะโกรธแค้นซาสึเกะมากแต่ก็ตายในที่สุด ฝ่ายนารูโตะก็ตามหาจนได้ร่องรอยของซาสึเกะแต่ปั๊กคุง(สุนัขนินจาของคาคาชิ)ได้บอกว่าไม่สามารถออกตามหาต่อได้แต่คิบะสามารถได้กลิ่นซาสึเกะแล้วก้ออกตามหากันต่อแต่ก็ถูกคารินย้อนแผนโดยใช้เสื้อของซาสึเกะตัดให้เป็นหลายชิ้นแล้วให้นกที่จูโกะเรียกมาจิกและบินไปทุกทิศทางทำให้คิบะไม่สามารถหาต่อได้นารูโตะจึงให้คาถาแยกเงาพันร่างหาทุกทิศทางแต่ก้ไม่เจอซาสึเกะแต่กลับได้เจออิทาจิ อิทาจิบอกว่าตัวเองมาเพื่อจะคุยกับนารูโตะ
เดอิดาระเป็นคนที่เข้าโจมตีหมู่บ้านซึนะงาคุเระและจับตัวกาอาระไป  และนำตัวไปสูบพลังออกจนหมดจากนั้นเมื่อพวกนารูโตะมาถึงก็ได้ทำการ
เหยียดหยามศพกาอาระทำให้นารูโตะโมโหและได้มีพลังของจิ้งจอก9หางออกมา(ตอนนั้นไม่มีหางมีแค่หน้าตาที่คล้ายกับจิ้งจอก) และไล่ตามไปพร้อมกับคาคาชิ  และท้ายสุดก็เสียแขนไปหนึ่งข้างจากวิชาเนตรกระจกของคาคาชิ แต่คาคาชิก็ใช้จักระไปมากกับการใช้เนตรนี้ สุดท้ายเดอิดาระก็หลบหนีไป ต่อมา คาคุซึ นินจาที่มีหัวใจถึง 5ดวงในคนเดียวและสามารถเล่นธาตุได้ทุกธาตุ ได้ช่วยต่อแขนใหม่หลังจากที่ไปตามหาแขนจนเจอ และยังเป็นผู้จับกุม3หาง(มึสิคาเงะรุน4)ยางูระ
เดอิดาระ
ชื่อภาษาญี่ปุ่น      デイダラ
โรมะจิ          Deidara
ปรากฏตัวตอนแรก   ตอนที่ 247
สังกัด   แสงอุษา
อาจารย์	-
วันเกิด	5 พฤษภาคม
กรุ๊ปเลือด   AB
อายุ 19 ปี (ถึงแก่กรรม)
พลังระเบิดของเดอิดาระมี5Cได้แก่

1.C0 เปิดปากที่หน้าอกแล้วระเบิดตัวเอง มีรัศมี 10 กิโลเมตร
2.C1 เป็นระเบิดที่เหมือนแมลงตัวเล็กๆ เมื่อปาไปแล้วจะระเบิด
3.C2ดราก้อน ใช้ดินเหนียวปั้นมังกรออกมาตัวนึง มีความสามารถในการสร้างระเบิดนำวิถี
4.C3 ฮิวเมน ใช้ดินเหนียวปั้นคนออกมา ใช้ทิ้งจากบนฟ้ามีอนุภาพสูงส่ง และแบบกับดัก เหยียบแล้วระเบิด
5.C4คารูร่า ระเบิดนาโนขนาดจิ๋วที่จะระเบิดร่างการศัตรูจากระดับเซลล์
เดอิดาระได้ใช้พลังขั้นสุดท้ายเพื่อกำจัดซาสึเกะ แต่ซาสึเกะหนีรอดไปได้
แหล่งข้อมูลอื่น

| ด ค กแสงอุษา (นินจาคาถาโอ้โฮเฮะ) |
| --- | --- |
หัวหน้าแสงอุษา: ยาฮิโกะ • นางาโตะ • โอบิโตะ • ชิน
สมาชิกกลุ่มยาฮิโกะ: ยาฮิโกะ • นางาโตะ • โคนัน
สมาชิกกลุ่มนางาโตะ: เพน • โคนัน • โอโรจิมารุ • เดอิดาระ • ฮิดัน • คาคุซึ • ซาโซริ • อิทาจิ • คิซาเมะ • เซ็ตสึ (เซ็ตซึสีขาว • เซ็ตซึสีดำ) • โทบิ • จูโซ • คู่หูของคาคุซึ
สมาชิกกลุ่มโอบิโตะ: โอบิโตะ • คิซาเมะ • เซ็ตสึ (เซ็ตสึสีขาว • เซ็ตสึสีดำ)
สมาชิกกลุ่มชิน: ชิน • ชิน (ร่างโคลน)
ผลงานล่าสัตว์หาง: แรคคูน หนึ่งหาง (เดอิดาระ / ซาโซริ) • แมว สองหาง (ฮิดัน / คาคุซึ) • เต่า สามหาง (เดอิดาระ / โทบิ) • กอริลล่ายักษ์ สี่หาง (อิทาจิ / คิซาเมะ) • สุนัขจิ้งจอก ห้าหาง (ทั้งหมด) • ทาก หกหาง (เพน / โคนัน) • แมลงปอ เจ็ดหาง (ฮิดัน / คาคุซึ)
เมืองโบราณแสลงโทน

เมืองโบราณแสลงโทน ตั้งอยู่หมู่ที่ 1–7 แสลงโทน ตำบลแสลงโทน อำเภอประโคนชัย จังหวัดบุรีรัมย์ เป็นเมืองที่มีการอาศัยตั้งแต่ยุคก่อนประวัติศาสตร์ตอนปลาย และมีการทิ้งร้างไประยะหนึ่ง จึงมีชุมชนในละแวกใกล้เคียงเข้ามาตั้งถิ่นฐานอยู่อาศัยซ้อนทับชุมชนเมืองโบราณเดิม ต่อมาเมื่อปี พ.ศ. 2478 เริ่มมีการศึกษาจากกรมศิลปากร
เมืองโบราณแสลงโทน ตั้งอยู่ริมทางหลวงแผ่นดินหมายเลข 2445 โดยห่างจากอำเภอเมืองบุรีรัมย์ประมาณ 25 กิโลเมตร
ลักษณะทั่วไป

จากภาพถ่ายทางอากาศและหลักฐาน ทางโบราณคดีที่พบแสดงให้เห็นว่า เมืองโบราณแสลงโทน มีการอาศัยมาตั้งแต่สมัยยุคก่อนประวัติศาสตร์ตอนปลาย เป็นเมืองโบราณที่สร้างขึ้นในสมัยทวารวดี อายุราวพุทธศตวรรษที่ 12 – 16 หรือ ประมาณ 2,000 - 1,500 ปี ช่วงนี้จะอาศัยกันอยู่อย่างไม่หนาแน่นนัก มีการขุดคูน้ำหรือคูเมืองละลม เป็นคูเมืองเก่าล้อมรอบชุมชนและกำแพงดินเป็น 3 ชั้น เพื่อใช้ป้องกันภัยศัตรู ผู้รุกราน และเพื่อกักเก็บน้ำและอาหาร ลักษณะของผังเมืองจะเป็นรูปวงรีวางตามแนวตะวันออก ตะวันตก ขนาดสูงของกำแพงดิน 5-7 เมตร มีพื้นที่ในเขตเมืองโบราณโดยประมาณทั้งสิ้น 1.19 ตารางกิโลเมตร และยังพบหลักฐานต่างๆทางโบราณคดี เช่น ใบเสมาในเขตเมืองโบราณแสลงโทน ซึ่งมีอยู่ 3 กลุ่มคือ ภายในกำแพงเมือง 2 กลุ่ม ที่บริเวณศาลเจ้าพ่อแสลงโทน และโคกพระนอนหน้าโรงพักตำรวจ ส่วนอีกกลุ่มอยู่นอกคูเมืองด้านทิศเหนือ ลักษณะใบเสมาทั้ง 3 กลุ่มเป็นหินทรายสีขาวและแดงแบบรูปทรงธรรมชาติ ปักกระจายทั่วบริเวณหนึ่ง โดยไม่กำหนดทิศทางมีทั้งที่ปักคู่และปักเดี่ยว และยังพบหินศิลาแลง หินทรายสีชมพูในบริเวณศาลเจ้าพ่อแสลงโทนและโคกพระนอนหน้าโรงพักตำรวจ เครื่องใช้ เครื่องประดับ เศษภาชนะดินเผา โครงกระดูกมนุษย์  เทวรูปเก่านอกจากนี้ยังพบหลักฐานอื่นที่สำคัญ คือ สระน้ำโบราณรูปสี่เหลี่ยมในเขตวัดแสลงโทน 2 สระ เป็นต้น ใกล้คันดินด้านที่ตั้งโรงพยาบาลส่งเสริมสุขภาพตำบลแสลงโทนในปัจจุบัน มีเนินดินซึ่งมีก้อนหินศิลาแลงกระจัดกระจายแต่ปัจจุบันเป็นที่ตั้งศาลเจ้าพ่อแสลงโทน เรียกว่า ศาลปู่เจ้าหรือกระท่อมเนียะตา เป็นศาลเจ้า ซึ่งเป็นที่เคารพนับถือของชาวแสลงโทนและชาวใกล้เคียง สร้างด้วยไม้ระแนง หลังคามุงกระเบื้องและพื้นเป็นปูนซีเมนต์ และบริเวณเนินดินโรงพักตำรวจชุมชนตำบลแสลงโทนเช่นเดียวกัน สันนิษฐานว่าทั้งสองแห่งน่าจะเป็น ปราสาทแสลงโทนและมีพระพุทธรูปบางไสยาสน์ศิลาทราย ซึ่งเข้าใจว่าบริเวณนี้เคยเป็นศาสนสถานสำคัญประจำชุมชนโบราณ ถูกรื้อหมดสภาพ ทั้งคูน้ำคันดิน (ที่เหลืออยู่ริมทางหลวง) และเนินดินศาลเจ้าพ่อแสลงโทน ได้ประกาศขึ้นทะเบียนโบราณสถานแล้ว
เจ้าจอมมารดาทิพเกษร ในรัชกาลที่ 5

ระวังสับสนกับ เจ้าทิพเกสร
| เจ้าจอมมารดา ทิพเกษร ในรัชกาลที่ 5 ท> จ. |
| --- | --- |
เจ้าจอมมารดาทิพเกษร (ขวา) กับพระเจ้าบรมวงศ์เธอ กรมหมื่นสรรควิไสยนรบดี (ซ้าย)
เสียชีวิต: 3 มีนาคม พ.ศ. 2445
คู่สมรส: พระบาทสมเด็จพระจุลจอมเกล้าเจ้าอยู่หัว (พ.ศ. 2419–2429)
บุตร: พระเจ้าบรมวงศ์เธอ กรมหมื่นสรรควิไสยนรบดี
บิดามารดา: เจ้าสุริยะ ณ เชียงใหม่ เจ้าสุวัณณา ณ เชียงใหม่
เจ้าจอมมารดาทิพเกษร หรือสะกดว่า ทิพเกสร เป็นเจ้านายฝ่ายเหนือจากนครเชียงใหม่ เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว และเป็นพระชนนีของพระเจ้าบรมวงศ์เธอ กรมหมื่นสรรควิไสยนรบดี
ต่อมาภายหลังเจ้าจอมมารดาทิพเกษรได้ทูลลาออกจากตำแหน่งบาทบริจาริกา เพื่อไปประกอบธุรกิจส่วนตัวนอกพระบรมมหาราชวังเมื่อ พ.ศ. 2429 จนมีทรัพย์สินมากมาย ก่อนจะถึงแก่อสัญกรรมเมื่อวันที่ 3 มีนาคม พ.ศ. 2445
ประวัติ

เจ้าจอมมารดาทิพเกษร เป็นธิดาของเจ้าสุริยะ ณ เชียงใหม่ (โอรสเจ้าหนานมหาวงศ์ ณ เชียงใหม่) กับเจ้าสุวัณณา ณ เชียงใหม่ (ธิดาในเจ้าอุตรการโกศล (น้อยมหาพรหม ณ เชียงใหม่)) ซึ่งทั้งสองเป็นเจ้านายฝ่ายเหนือในราชวงศ์ทิพย์จักร
เจ้าอุตรการโกศล (น้อยมหาพรหม ณ เชียงใหม่) ซึ่งเป็นโอรสในพระเจ้ามโหตรประเทศ เจ้าผู้ครองนครเชียงใหม่คนที่ 5 และเป็นตาของเจ้าทิพเกษร ได้พาท่านเข้าเฝ้าถวายเป็นบาทบริจาริกาในพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2419 ทรงตรัสเรียกว่า นางทิพ และทรงโปรดเกล้าฯ ให้เจ้าทิพเกษรเข้าศึกษาขนบธรรมเนียมประเพณีของราชสำนักกรุงเทพฯ อยู่ในสำนักของเจ้าจอมมารดาแพ ผู้เป็นพระสนมเอกผู้ใหญ่ และยังโปรดเกล้าฯ ให้เจ้าพระยานรรัตนราชมานิต (โต มานิตยกุล) เป็นผู้อภิบาลดูแลเจ้าทิพเกษร
เมื่อท่านมีประสูติการพระราชโอรสในพระบาทสมเด็จพระจุลจอมเกล้าเจ้าอยู่หัว จึงมีฐานันดรศักดิ์เป็น เจ้าจอมมารดา พระราชโอรสเพียงพระองค์เดียวคือพระเจ้าลูกยาเธอ พระองค์เจ้าดิลกนพรัฐ ซึ่งประสูติเมื่อวันที่ 3 พฤษภาคม พ.ศ. 2427 ในพระบรมมหาราชวัง ต่อมาทรง "กรมหมื่นสรรควิไสยนรบดี" ผู้เป็น "เจ้าชายนักเศรษฐศาสตร์ของไทย" ครั้น พ.ศ. 2429 เจ้าจอมมารดาทิพเกษรก็ถูกจำหน่ายจากตำแหน่งเจ้าจอม ออกไปประกอบธุรกิจส่วนตัว โดยรับซื้อและจำนองที่ดิน ทำให้ท่านมีตึกแถว และมีเรือกสวนไร่นาอีกหลายพันไร่ ถือเป็นเจ้าจอมที่ประกอบสัมมาอาชีพจนมีรายได้ด้วยตนเอง ภายหลังพระเจ้าบรมวงศ์เธอ กรมหมื่นสรรควิไสยนรบดีให้ถวายแก่พระบาทสมเด็จพระจุลจอมเกล้าเจ้าอยู่หัวเพราะไม่มีกำลังพอที่จะดูแลมรดก
เจ้าจอมมารดาทิพเกษร ถึงแก่อสัญกรรมด้วยวัณโรคภายในเมื่อวันที่ 3 มีนาคม พ.ศ. 2445 และพระราชทานเพลิงศพเมื่อวันที่ 19 กุมภาพันธ์ พ.ศ. 2450 ณ เมรุวัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2437 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. ไม่ปรากฎ –  เหรียญรัตนาภรณ์ รัชกาลที่ 5 ชั้นที่ 5 (จ.ป.ร.5)
เปาบุ้นจิ้นหนุ่ม พิทักษ์ธรรม ภาค 3

เปาบุ้นจิ้นหนุ่ม พิทักษ์ธรรม ภาค 3 (อังกฤษ: Young Justice Bao 3) เป็นละครโทรทัศน์ที่ออกอากาศในประเทศจีนช่วงปี ค.ศ. 2006 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ทุกวันจันทร์ -ศุกร์ เวลา 16:30 น. นำแสดงโดย ลู่ อี้, ซื่อ เสี่ยวหลง, จ้าว หยาง,ฉิน ลี่, หยาง หยง ต่อจากภาคแรก และ ภาค 2 และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง จักรพรรดิคังซี
ภาพละครภาค 3 ภาษาจีน
นักแสดงนำ

เติ้ง เชา รับบท เปา เจิ่ง หรือ เปาบุ้นจิ้น
ซื่อ เสี่ยวหลง รับบท จั่น เจา
ฉิน ลี่ รับบท เสียวหมั่น
เจ้า หยาง รับบท กงซุน เช่อ
เจีย อี้ผิง รับบท ฮ่องเต้
เหอ จงหัว รับบท บังทอง
อิซาเบลล่า หวัง รับบท มู่หลาน
อู๋ เฉียนเฉียน รับบท อาซ้อเปา
แหล่งข้อมูลอื่น

Young Justice pao III (2006) ที่ MyDramalist
ลำดับรายการโทรทัศน์

| สถานีโทรทัศน์ไทยทีวีสีช่อง 3  : ซีรีส์กำลังภายใน วันจันทร์-ศุกร์ เวลา 16:30 น>  - 17:30 น. |
| --- | --- | --- |
| ก่อนหน้า | เปาบุ้นจิ้นหนุ่ม พิทักษ์ธรรม ภาค 3 | ถัดไป |
| เปาบุ้นจิ้นหนุ่ม พิทักษ์ธรรม ภาค 2 | เปาบุ้นจิ้นหนุ่ม พิทักษ์ธรรม ภาค 3 | จักรพรรดิคังซี |
เทรเชอร์ แพลเน็ต ผจญภัยล่าขุมทรัพย์ดาวมฤตยู

| เทรเชอร์ แพลเน็ต ผจญภัยล่าขุมทรัพย์ดาวมฤตยู |
| --- | --- |
ใบปิดภาพยนตร์อย่างเป็นทางการ
กำกับ: Ron Clements John Musker
บทภาพยนตร์: Ron Clements John Musker Rob Edwards
เนื้อเรื่อง: Ron Clements John Musker Ted Elliott  Terry Rossio
สร้างจาก: Treasure Island โดย Robert Louis Stevenson
อำนวยการสร้าง: Ron Clements John Musker Roy Conli Peter Del Vecho
นักแสดงนำ: โจเซฟ กอร์ดอน-เลวิตต์ Brian Murray เอ็มมา ทอมสัน David Hyde Pierce Martin Short Michael Wincott Laurie Metcalf Roscoe Lee Browne
ผู้บรรยาย: Tony Jay
ตัดต่อ: Michael Kelly
ดนตรีประกอบ: James Newton Howard
บริษัทผู้สร้าง: วอลท์ ดิสนีย์ พิคเจอร์ส Walt Disney Feature Animation 
ผู้จัดจำหน่าย: Buena Vista Pictures
วันฉาย:   27 พฤศจิกายน ค.ศ. 2002 (2002-11-27) 
ความยาว: 95 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 140 ล้านดอลลาร์สหรัฐ
ทำเงิน: 109.6 ล้านดอลลาร์สหรัฐ
ผจญภัยล่าขุมทรัพย์ดาวมฤตยู ออกฉายเมื่อวันที่ 27 พฤศจิกายน ปี ค.ศ. 2002 กำกับโดย รอน คลีเม้นส์ และ จอห์น มาร์คัส ผู้เขียนบทภาพยนตร์คือ รอน คลีเม้นส์ จอห์น มาร์คัส และ ร็อบ เอ็ดเวิร์ดส์
นักแสดง

| ตัวละคร | นักแสดง |  พากย์ไทย |
| --- | --- | --- |
| จิม เฮาส์คิน | โจเซฟ กอร์ดอน-เลวิตต์ | วิชญะ จารุจินดา |
| จอห์น ซิลเวอร์ | ไบรอัน เมอร์เรย์ | เกรียงศักดิ์ เหรียญทอง |
| Dr. Delbert Doppler | เดวิด ไฮด์ เพียร์ซ | สิทธิสม มุทธานุกูลวงศ์ |
| เบ็น | มาร์ติน ชอร์ต | วิทวัส ทีทา |
| กัปตันอเมเลีย | เอ็มม่า ทอมป์สัน | เสาวลักษณ์ ลีละบุตร |
| Scroop | ไมเคิล วินคอท | ปรัชญ์ สุวรรณศร |
| ซาร่า เฮาส์คิน | ลอรีย์ เม็ทคาล์ฟ | สุมาลี สุธีรธรรม |
| Morph | เดน เดวิส |  |
| โอนูส | โครี่ย์ เบอร์ตัน | ธรรมรัฐ ศิริเจริญ |
| จิม (ตอนเด็ก) | ออสติน เมเจอร์ | เหนือดวง ศรีสังข์ |
| ผู้บรรยาย | โทนี่ เจย์ | เอกชัย พงศ์สมัย |